钦定古今图书集成/明伦汇编/氏族典/第301卷 > 《廖用贤尚友录》 > 梁睿
## 钦定古今图书集成/明伦汇编/氏族典/第301卷 > 《廖用贤尚友录》 > 梁睿

按《隋书梁睿传》，“睿字恃德，安定乌氏人也。父御睿，少
沉敏，有行检。周太祖时，袭爵广平郡公，累加仪同三
司，寻为本州大中正。魏恭帝时，加开府，改封为五龙
郡公，拜渭州刺史。周闵帝受禅，征为御伯。未几，出为
中州刺史，镇新安，拜大将军，进爵蒋国公，入为司会。
后从齐王宪拒齐将斛律明月于雒阳。每战有功，迁”
小冢宰。武帝时，历敷州刺史、凉安二州总管，俱有惠
政。进位柱国。高祖总百揆，代王谦为益州总管，行至
汉川而谦反，高祖命睿为行军元帅讨之。谦平，进位
上柱国。睿威惠兼著，民夷悦服，声望逾重，高祖阴惮
之。薛道衡从军在蜀，因入接宴，说睿曰：“天下之望，已
归于隋。”密令劝进，高祖大悦。及受禅，顾待弥隆。睿自
以周代旧臣，久居重镇，内不自安，屡请入朝，于是征
还京师。十五年，从上至洛阳。卒。谥曰襄。